wickkiey/tamil-wikipedia-chunked huggingface dataset:
# மாரி, சிரியா

## வரலாறு

### இரண்டாம் மாரி இராச்சியம்

#### மாரி - எப்லா போர்

கள், கிமு 25ம் நூற்றாண்டு]]  
மாரி இராச்சிய மன்னர் *அன்சுத்* என்பவர் எப்லா இராச்சியத்தின் மீது பல்லாண்டுகள் போரிட்டு, எப்லா நகரத்தைக் கைப்பற்றினார்.  
மன்னர் *சாமு* காலத்தில் *ராஅக்* மற்றும் *நிரும்* நகரங்களை கைப்பற்றினார். கிமு 24ம் நூற்றாண்டின் நடுவில், எப்லா இராச்சியத்தினர் வலிமை இழந்த காலத்தில், மாரி நகர இராச்சியத்தினருக்கு கப்பம் செலுத்தினர். மாரி இராச்சிய மன்னர் *என்ன - தாகன்*, அண்டை நாட்டு எப்லாவிடம் திறை வசூலித்தான்; பின்னர் அவனது மாரி நகர இராச்சியம், எல்பாவின் மன்னர் இர்கப் - தாமுவிடம் வீழ்ந்தது.  
எப்லாவிற்கும், வடக்கு மெசொப்பொத்தேமியா வழியாக தெற்கு பாபிலோன் நகரத்திற்கு செல்வதற்கான வணிகப்பாதைகளை, மாரி இராச்சியத்தினர் தொடர்ந்து ஏழு ஆண்டுகள் அடைத்தனர். இதனால் எல்பா மற்றும் சுமேரிய மன்னர்களின் கூட்டணிப்படைகள் ஒன்று சேர்ந்து கிமு 2300ல் மாரி இராச்சியப்படைகளை தோற்கடித்தது.  
மாரியின் அகழாய்வில் கண்டெடுக்கப்பட்ட மன்னர் இஸ்கியின் அரச முத்திரையில் போர்க் காட்சிகள், எப்லா நகரத்தின் அழிவுகள் குறித்து விளக்குகிறது. கிமு 2300ன் நடுவில் எப்லா நகரத்தின் அழிவிற்கு பத்தாண்டுகளுக்குப்பின் மாரி நகரத்தை அக்காடியப் பேரரசர் *சர்கோன்* எரித்தார்.
# மாரி, சிரியா

## வரலாறு

### மூன்றாம் மாரி இராச்சியம்

மாரி இராச்சியம் இரண்டு தலைமுறை காலத்திற்குள் சிதைந்து போனது. பின்னர் அக்க்காடிய மன்னர் *மனிஷ்துசு* என்பவர் மூன்றாம் மாரி இராச்சியத்தை கட்டமைத்தார். கிமு 2266ல் மாரி இராச்சியப் பகுதிகளை நிர்வகிப்பதற்கு, அக்காடியப் பேரரசர் **சக்கநக்கு** பட்டத்துடன் கூடிய ஒரு படைத்தலைவரை ஆளுநராக நியமித்தார். அக்காடியப் பேரரசு வீழ்ச்சியடைந்து கொண்டிருந்த காலத்தில், மாரி நகரத்தின் இராணுவ ஆளுநர் வம்சத்தினர் கிமு 19ம் நூற்றாண்டின் அரைப்பகுதி வரை மாரி இராச்சியத்தை தன்னாட்சியுடன் ஆண்டனர். மூன்றாம் மாரி இராச்சியத்தில் தற்கால சிரியா மற்றும் ஈராக் நாடுகள் அடங்கியிருந்தது.  
22ம் நூற்றாண்டு]]  
கிமு 1830ல் அமோரிட்டு மக்கள் மாரி இராச்சியத்தின் பெரும்பாலான பகுதிகளை கைப்பற்றி ஆண்டனர். மாரி தொல்லியல் களத்தில் கிடைத்த கல்வெட்டுகள், குறிப்புகளிலிருந்து அமோரிட்டு மக்களும், அக்காடிய ஆளுநர்களும் மாரி இராச்சியத்தின் பகுதிகளை ஆண்டதாக கருதப்படுகிறது. |group=note}}  
*சுப்ரும்* பகுதியின் *யாக்கிட்-லிம்* எனும் ஆட்சியாளர் கிமு 1820ல் மாரி இராச்சியத்தில் ஆட்சி அமைத்தார்.  
பின்னர் ஆட்சிக்கு வந்த *யாதுன் - லிம்* மாரி நகரத்தைச் சுற்றிலும் சுவர் எழுப்பினார். மேலும் புதிய கோட்டைகள் நிறுவினார். மேற்கில் மத்தியதரைக் கடல் வரை மாரி இராச்சியத்தின் ஆட்சியை விரிவு படுத்தினார்.  
அசிரிய மன்னர் *முதலாம் சாம்சி-அதாத்* கிமு 1798ல் மாரி இராச்சியத்தை கைப்பற்றினார்.  
##### அசிரியர்கள் காலம்  
அசிரியப் பேரரசர், மாரி இராச்சியத்தின் மன்னராக தனது மகன் *யாஸ்மா - அதாத்தை* நியமித்தார். மாரி இராச்சித்தின் பழைய மன்னர் யாதுன் - லிம்மின் மகளை அசிரியப் பேரரசர் மணந்தார்.  
பாபிலோனை அழிக்க நினைத்த மாரி இராச்சியத்தை, பாபிலோனிய மன்னர் அம்முராபி கிமு 1759ல் அழித்தார். இருப்பினும் மாரி இராச்சியம் ஒரு கிராமாக, பாபிலோனியாவின் ஆட்சியின் கீழ் இருந்தது.  
பின்னர் மாரி இராச்சியம் அசிரிய மன்னர் *துகுல்தி - நினுர்தா* ஆட்சியில் (கிமு 1243 - 1207) இருந்தது.
பின்னர் மாரி இராச்சியம் பாபிலோனியர்கள் மற்றும் அசிரியர்களின் கைகளுக்கு மாறியது.
# மாரி, சிரியா

## பண்பாடு மற்றும் சமயம்

, கிமு 25ம் நூற்றாண்டு]]  
மாரி இராச்சியத்தின் முதலாம் மற்றும் இரண்டாம் இராச்சிய ஆட்சியில் தெற்கு சுமேரியா நாகரீகத்தின் தாக்கம் அதிகம் இருந்தது.. மாரி இராச்சியம் ஒரு நகர இராச்சியமாக விளங்கியது. மாரி நகர மக்களின் முடி அழகு மற்றும் உடைகளால் நன்கு அறியப்படுகிறார்கள். மாரி இராச்சியத்தினர் 12 மாதங்கள் கொண்ட சூரிய நாட்காட்டி அறிமுகப்படுத்தினர். இதனையே எப்லா இராச்சித்தினரும் கடைபிடித்தனர். மாரி இராச்சியத்தினர் தங்களது குறிப்புகள் சுமேரிய மொழியில் எழுதியுனர். கலை மற்றும் கட்டிடங்களும் சுமேரிய பாணியில் அமைத்தனர்.  
மாரி இராச்சியத்தில் அமோரிட்டு மக்கள் குடியேறிய பின் , மெசொப்பொத்தேமியாவின் பாபிலோனிய நாகரீகத்தின் ஆப்பெழுத்து முறை கையாளப்பட்டது.  
மாரி இராச்சியத்தில் பெண்கள், ஆண்களுக்கு நிகராக உரிமைகளை அனுபவித்தனர். மன்னர் வெளிநாட்டிற்கு சென்றிருந்த போது, மாரி இராச்சிய ராணி சிப்தி, தன் கணவரின் பெயரால் நாடாண்டார்.  
சுமேரிய மற்றும் செமிடிக் மக்களின் பல்தெய்வ வழிபாட்டை மாரி மக்களும் கொண்டிருந்தனர். இருப்பினும் *மெர்* எனும் காவல்தெய்வத்தை முதன்மைக் கடவுளாக வணங்கினர். வீட்டின் செழிப்பிற்கு பெண் தெய்வமாக **இஷ்தர்** மற்றும் ஆதாத் கடவள்களை வணங்கினர், அத்தர் மற்றும் அனைத்தும் அறிந்த, அனைத்தும் பார்கின்ற உது (*சமாஸ்*) எனும் சூரியக் கடவுளை வணங்கினர். மேலும் என்கி, அனு மற்றும் என்லில் போன்ற தெய்வஙகளை வணங்கினர். மாரி இராச்சிய மக்கள் கோயில் பூசாரிகளிடம் அருள்வாக்கு கேட்கும் வழக்கம் கொண்டிருந்தனர். சமயச் சடங்களில் மன்னர்களும், அரச குடும்பத்தினரும் பங்கு கொண்டனர்.
# மாரி, சிரியா

## அகழாய்வுகளும், ஆவணக் காப்பகங்களும்

தற்கால சிரியா - ஈராக் நாடுகளின் பகுதிகளைக் கொண்ட பண்டைய மாரி நகரத்தில் 1933ம் ஆண்டில் அகழாய்வு செய்யப்பட்டது.
இப்பகுதியில் ஒரு பழங்குடி மனிதன், மேட்டை தோண்டிய போது, தலையற்ற சிற்பம் கண்டெடுத்தார். இச்செய்தி அறிந்த பிரான்சு நாட்டு தொல்லியல் அறிஞர்கள், 14 டிசம்பர் 1933 அன்று மாரி நகரத்தில் தங்கி, அகழாய்வு பணிகள் மேற்கொண்டனர். அகழாய்வின் போது பண்டைய **இஷ்தர் கோயிலின்** சிதிலங்கள் கண்டெடுக்கப்பட்டது. இதனை அடுத்து அப்பகுதியை முழுமையாக அகழாய்வுகள் மேற்கொண்டனர்.  
மாரி நகர தொல்லியல் களத்தில் கிபி 1993ல் அகழாய்வு செய்கையில் 300 அறைகளுடன் கூடிய *சிம்ரிலிம்* எனும் மன்னரின் பெரிய அரண்மனை கண்டெடுக்கப்பட்டது. இவ்வரண்மனையை பாபிலோன் மன்னர் அம்முராபி கிமு 18ம் நூற்றாண்டில் கைப்பற்றி அழித்தார்.  
மாரி தொல்லியல் களத்தில் அகழாய்வு செய்த போது, முதலில் அக்காதியம் மொழியில் ஆப்பெழுத்தில் எழுதப்பட்ட 25,000 சுடுமண் பலகைகள் கண்டெடுக்கப்பட்டது. மாரி நகர தொல்லியல் களத்தின் அகழாய்வில் கண்டெடுக்கப்பட்ட தொல்பொருட்கள் தேசிய அருங்காட்சியகம், அலெப்போ, (சிரியா), , பிரான்சு நாட்டின் இலூவா அருங்காட்சியகம் மற்றும் *தேசிய அருங்காட்சியகம்* திமிஷ்கு, (சிரியா)வில் காட்சிக்கு வைக்கப்பட்டுள்ளது.  
1933 - 1939, 1951-1956 மற்றும் 1960 ஆண்டுகளில் மாரி நகரத்தின் தொல்லியல் அகழாய்வுகள் மீண்டும் மேற்கொள்ளப்பட்டது முதலில் *ஆண்ட்ரே பாரேட்* 1974 முடிய 21 முறை அகழாய்வுகள் மேற்கொண்டார். பின்னர் *ஜீன் கிளௌட் மர்குரேன்* (1979_2004) மற்றும் *பஸ்கல் பட்டலின்* 2005ல் மீண்டும் அகழாய்வுகள் மேற்கொண்டார். மாரி தொல்லியல் களம் தொடர்பான இதழ் 1982 முதல் வெளியிடப்பட்டது.
# மாரி, சிரியா

## அகழாய்வுகளும், ஆவணக் காப்பகங்களும்

### மாரி நகர களிமண் பலகைகள்

மாரி இராச்சியத்தில் களிமண் பலகைகளில் அக்காதிய மொழியில் எழுதப்பட்ட குறிப்புகள் மூலம் மாரி இராச்சிய வரலாறு, மக்களின் பண்பாடு, நாகரீகம் பழக்க வழக்கங்கள் அறிந்து கொள்ள முடிகிறது. இந்நகரத்தின் தொல்லியல் களத்தில் கண்டெடுத்த 3,000 களிமண் பலகை கடிதங்கள் மூலம் மாரி நாட்டின் நிர்வாகம், நீதித் துறை, பொருளாதாரம் குறித்தான செய்திகள் அறிய முடிகிறது. மாரி நகர தொல்லியல் களத்தில் கிடைத்த செங்கற் பலகை ஆவனங்கள் கிமு 1800 - 1750 காலத்தவையாகும்.
# மாரி, சிரியா

## மாரி தொல்லியல் களத்தின் தற்போதைய நிலை

2011ம் ஆண்டில் துவங்கிய சிரிய உள்நாட்டுப் போரின் விளைவாக, பண்டைய மாரி நகர தொல்லியல் களத்தில் இருந்த அரச குடும்பத்தினரின் அரண்மனைகள், பொதுக்குளியல் அறைகள், இஷ்தர் மற்றும் தகான் கோயில்களை இசுலாமிய அரசு பயங்கரவாதிகளால் வெடி குண்டுகள் வைத்து தரைமட்டமாக்கப்பட்டது.
# மாரி, சிரியா

## இதனையும் காண்க

- மெசொப்பொத்தேமியாவின் துவக்க வம்ச காலம்
- பாபிலோன்
- கிஷ்
- எப்லா
- அசிரியா
- அக்காடியப் பேரரசு
- அமோரிட்டு மக்கள்
- சுமேரியா
- மெசொப்பொத்தேமியா
- பண்டைய அண்மை கிழக்கின் நகரங்கள்
# மாரி, சிரியா

## அடிக்குறிப்புகள்

=
# 2-டைமெத்திலமினோயெத்திலசைடு

**2-டைமெத்திலமினோயெத்திலசைடு** *(2-Dimethylaminoethylazide)* என்பது C<sub>4</sub>H<sub>10</sub>N<sub>4</sub> என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மம் ஆகும். இச்சேர்மத்தை 2-இருமெத்திலமினோயெத்திலசைடு என்ற பெயராலும் அழைக்கலாம். நீர்ம எரிபொருளான இச்சேர்மத்தை விண்கல உந்து எரிபொருளாக பயன்படுத்த ஆய்வு செய்யப்படுகிறது. நச்சுத்தன்மை கொண்ட புற்று நோய் ஊக்கியான மோனோயெத்தில் ஐதரசீன் எரிபொருளுக்கு மாற்றாக இச்சேர்மம் ஆய்வு செய்யப்பட்டு வருகிறது. புற்றுநோய் ஆபத்தற்ற தன்னிச்சையாகத் தீப்பற்றும் எரிபொருள் குடும்பத்தைச் சேர்ந்த இச்சேர்மம் ஐதரசீன் வழி உந்து எரிபொருள்களுக்கு மாற்றாகக் கருதப்படுகிறது.
# பொற்கோ

**பொன். கோதண்டராமன்** (Pon. Kothandaraman) என்ற இயற்பெயரைக் கொண்ட **பொற்கோ** (பிறப்பு: 9 சூன் 1941) ஒரு தமிழ்ப்பேராசிரியர், மொழியியல் அறிஞர், கல்வியாளர், பல்கலைக்கழகத் துணைவேந்தர், இதழாசிரியர் மற்றும்,தமிழியல் ஆராய்ச்சியாளர் ஆவார். அறுபது நூல்களுக்கும் மேல் எழுதியுள்ளார். இந்தியா மற்றும் வெளிநாடுகளில் வெளிவரும் இதழ்களில் உறுப்பினராக இருந்து பல ஆராய்ச்சிக் கட்டுரைகள் எழுதியுள்ளார்.
# பொற்கோ

## தொடக்க வாழ்க்கை

இன்றைய அரியலூர் மாவட்டம் கங்கைகொண்ட சோழபுரத்தை அடுத்த இரும்புலிகுறிச்சி எனும் ஊரில் பழனியம்மாள்- பொன்னுசாமி இணையருக்கு மகனாக 9 சூன் 1941 அன்று பிறந்தார் பொற்கோ. இவர் பெற்றோர் இவருக்கு இட்ட பெயர் கோதண்டராமன். இவர் தந்தை ஒரு ஆசிரியராக இருந்தார்.
# பொற்கோ

## கல்வி

தொடக்கக் கல்வியை இரும்புலிக்குறிச்சியிலும் உயர்நிலைப்பள்ளிப் படிப்பைப் பொன்பரப்பியிலும் கற்றார் பொற்கோ.  
இதன்பின் திருப்பனந்தாள் செந்தமிழ்க் கல்லூரியில் வித்துவான் படிப்பில் சேர்ந்தார். அப்போது இரண்டாம் ஆண்டில் *கோதை வளவன்* என்ற காப்பியத்தை எழுதினார். இந்தக் காப்பியம் பின்னாளில் வேங்கடவன் பல்கலைக் கழகம், கேரளப் பல்கலைக்கழகம், சென்னைப் பல்கலைக்கழகம் ஆகிய மூன்றிலும் தமிழ் மாணவர்களுக்குப் பாடமாக வைக்கப்பட்டது.  
திருநெல்வேலி சைவ சித்தாந்தக் கழகத்தில் இளம் புலவர் பட்டமும் மதுரைத் தமிழ்ச் சங்கத்தில் பண்டிதம் பட்டமும் பெற்றார். பின்னர் அண்ணாமலைப் பல்கலைக்கழகத்தில் கீழைக்கலையியல் துறையில் மொழியியல், திராவிட மொழியியல் ஆகிய பாடங்களைக் கற்று பிஓஎல் (BOL - Bachelor of Oriental Learning) பட்டம் பெற்றார். இக் காலகட்டத்தில் மொழியியல் அறிஞர்கள் தெ.பொ. மீனாட்சிசுந்தரனார், ச.அகத்தியலிங்கம் ஆகியோர் இவருக்கு ஆசிரியர்களாக விளங்கினர்.
# பொற்கோ

## கல்விப் பணிகள்

அண்ணாமலை பல்கலைக் கழகத்தில் மொழியியல் துறையில் பணியில் சேர்ந்தார். அந்தக் காலகட்டத்தில் பேரா.ச. அகத்தியலிங்கம் , பேரா.குமாரசாமி ராஜா போன்றோருடன் பொற்கோ பணி செய்தார்.  
1970 ஆம் ஆண்டில் இலண்டன் பல்கலைக்கழக அழைப்பின்பேரில் இலண்டன் பல்கலைக்கழகத்தில் 2 ஆண்டுகள் ஆய்வுப் பணிகள் செய்து விட்டு 1972 இல் இந்தியாவுக்குத் திரும்பினார்.  
1973-74 ஆம் ஆண்டுகளில் யுனெசுகோ ஆய்வுநிலை அறிஞர் என்ற பொறுப்பில் அமெரிக்கப் பல்கலைக் கழகங்களில் ஆய்வு நிலைகளைப் பார்வையிட்டார்.  
1973 ஆம் ஆண்டில் அண்ணாமலைப் பல்கலைக் கழகத்தில் விரிவுரையாளராகப் பணியில் சேர்ந்தார். அதன் பின்னர் சென்னையில் உள்ள உலகத் தமிழாராய்ச்சி நிறுவனத்தில் பணி செய்தார். 1977 இல் சென்னைப் பல்கலைக் கழகத்தில் இணைப் பேராசிரியராக ஆனார்.அங்கேயே பேராசிரியராகவும் துறைத்தலைவராகவும் உய்ர்வு பெற்றார். பின்னர்1999 முதல்2002 வரை சென்னைப் பல்கலைக் கழகத் துணைவேந்தராகப் பதவி வகித்தார். பொற்கோ துணைவேந்தராக இருந்த காலத்தில் சென்னைப் பல்கலைக் கழகம் 5 நட்சத்திர மதிப்பைப் பெற்றது.
உயர்சிறப்புப் பல்கலைக்கழகம் என்ற விருதினையும் பெற்றது.
இவர் காலத்தில் பல்கலைக்கழக நல்கைக் குழு சென்னைப் பல்கலைக் கழகத்துக்கு 30 கோடி உருபா நிதி வழங்கியது. இந்தியாவில் இத்தகைய சிறப்புப் பெற்ற 5 பல்கலைக்கழகங்களில் சென்னைப் பல்கலைக் கழகம் முதலிடம் வகித்தது.
காரைக்குடி அழகப்பா பல்கலைக்கழகம், சென்னைப் பல்கலைக்கழகம், குப்பத்தில் உள்ள திராவிடப் பல்கலைக் கழகம் ஆகியவற்றின் ஆட்சிமன்றக் குழுவில் உறுப்பினராக இருந்தார்.  
தமிழ் சப்பானிய ஒப்பாய்வில் ஈடுபட்டார். 1982 இல் டோக்கியோவில் பன்னாட்டு மொழியியல் அறிஞர்கள் கூடிய ஒரு மாநாட்டில் பொற்கோ தமிழ் சப்பானிய மொழித் தொடர்பு பற்றி விரிவாகப் பேசினார்.  
சென்னைப் பல்கலைக் கழகத்தில் பொற்கோவின் வழிகாட்டுதலில் பேராசிரியர் ஓனோ ஓராண்டு காலம் தமிழ் சப்பான் மொழி உறவு ஆய்வைச் செய்தார். இந்தக் காலகட்டத்தில் தமிழ் சப்பானிய ஆய்வுகள் வலுவாகக் கால் ஊன்றியது. பேராசிரியர் ஓனோ மற்றும் பிற சப்பானிய அறிஞர்களுடன் தமிழ் சப்பானிய மொழிஉறவு ஆய்வுகள் மேற்கொண்டார்.
# பொற்கோ

## இதழ்ப்பணிகள்

1965 இல் ஆய்வுப்பட்ட மாணவராக இருந்தபோது அறிவுக்கூர்வாள் என்ற கையெழுத்துப் பிரதியை நடத்தினார்.  
மக்கள் நோக்கு என்ற இதழை சில நண்பர்களின் உதவியோடு சில ஆண்டுகள் நடத்தினார்.  
ஆய்வாளர்களுக்காகவும் அறிஞர்களுக்காகவும் புலமை என்ற ஆராய்ச்சி இதழை 1974 இல் தொடங்கி பல ஆண்டுகளாக நடத்தி வருகிறார். அதன் தொடர்ச்சியாக புலமை மன்றம் என்ற அமைப்பின் வாயிலாக தமிழியல் ஆராய்ச்சி என்னும் பெயரில் முப்பத்து நான்கு தொகுதிகள் வெளியாகின. தமிழ் ஆராய்ச்சித் துறையில் 45 ஆண்டுகள் இடையீடு இல்லாமல் பொற்கோ சில நண்பர்களின் உதவியுடன் இந்த ஆய்விதழைப் பதிப்பித்து வெளிக் கொண்டு வருகிறார்.
# பொற்கோ

## பிற பணிகள்

சென்னைப் பல்கலைக்கழகத்தில் துணைவேந்தர் பணிகளுக்கிடையில் தொல்காப்பிய அறக்கட்டளை, தமிழ் மன்றம், தமிழ் மேம்பாட்டுத்தளம் ஆகியவற்றை உருவாக்கினார்.  
இவர் காலத்தில் சென்னைப் பல்கலைக்கழக ஆட்சி மன்றம், கல்வி மாமன்றம், பல்கலைக்கழகப் பொதுப்பேரவை ஆகிய மூன்றும் தமிழ் செவ்வியல்மொழி ஆவதற்குத் தீர்மானங்கள் இயற்றின.  
தமிழ் கல்விமொழி, ஆட்சிமொழி ஆவதற்கான போராட்டங்களில் கலந்து கொண்டார்.
மொழி மேம்பாட்டுப் பேரவை என்ற அமைப்பின் மூலம் பல மாநாடுகளையும் கருத்தரங்குகளையும் ஊர்வலங்களையும் முன்னின்று நடத்தினார். இவற்றின் விளைவாக தமிழ்வழிக் கல்விக்கு ஓர் இயக்கம் பிறந்தது
# பொற்கோ

## வெளிநாட்டுப் பயணங்கள்

இங்கிலாந்து, ஐக்கிய அமெரிக்கா, ஜப்பான், சிங்கப்பூர், மலேசியா, தென்னாப்பிரிக்கா முதலிய நாடுகளுக்கு ஆய்வுகள் செய்யவும் சிறப்புச் சொற்பொழிவுகள் ஆற்றவும் பயணம் செய்தார்.
# பொற்கோ

## விருதுகள்

தமிழக அரசு வழங்கிய கலைமாமணி விருது (1995- 96)  
தமிழக அரசு வழங்கிய திருவள்ளுவர் விருது (2009)  
மதுரை காமராஜர் பல்கலைக்கழகம் வழங்கிய தமிழ்ப்பேரவைச் செம்மல் (2003)
# பொற்கோ

## எழுதிய நூல்கள்

வாழ்க்கைப் பூங்கா, 1965  
வாழ்வியல், 1969  
வள்ளுவ நெறியும் வைதிக நெறியும், 1969  
பி.பி.சி தமிழோசையில்..1972  
இலக்கண உலகில் புதிய பார்வை 1973  
செந்தமிழ், 1974  
உலகில் தமிழும் தமிழரும், 1976  
இலக்கியக் கோலங்கள் 1976  
கோதை வளவன், 1978  
கலங்கரை விளக்கம், 1979  
இலக்கண உலகில் புதிய பார்வை-2, 1981  
குறள் காட்டும் உறவுகள், 1982  
நல்ல உடல் நல்ல மனம், 1982  
இலக்கணக் கலைக்களஞ்சியம், 1985  
தமிழ் உணர்ச்சி தமிழ் வளர்ச்சி தமிழ் ஆட்சி,1986  
பொற்கோவின் கவிதைகள்,1987  
தமிழ் இலக்கணக் கோட்பாடுகள், 1989  
தமிழில் நீங்களும் தவறில்லாமல் எழுதலாம்,1992  
தொல்காப்பிய அறிமுகம்,1994  
தேவையான மொழிக் கொள்கை,1994  
இன்னமுத மாமழை,1994  
தமிழக வரலாற்றில் தந்தை பெரியார்,1995  
புதிய நோக்கில் தமிழ் யாப்பு, 1995  
ஆராய்ச்சி நெறிமுறைகள்,1996  
இலக்கண உலகில் புதிய பார்வை-3, 1996  
பொது மொழியியல்,1997  
குயில் பாட்டு, 1998  
இலக்கிய அறிவியல், 1998  
திருக்குறள் அரங்கம், 1999  
தமிழக வரலாற்றில் திருக்குறள்,2000  
இலக்கணக் கலைக் களஞ்சியம், 2000 மூன்றாம் பதிப்பு  
பண்பாட்டுக் கருத்தோட்டம், 2001  
இலக்கிய வெளிச்சம்—1 2001  
இலக்கிய வெளிச்சம்—2 2001  
மொழிசார் சிந்தனைகள், 2001  
இக்காலத் தமிழ் இலக்கணம், 2002  
கோதைவளவன், 2002 மூன்றாம் பதிப்பு  
தேவையான மொழிக் கொள்கை,விரிவாக்கப் பதிப்பு,2003  
தமிழில் நாமும் தவறின்றி எழுதலாம் 2003  
தமிழ் ஜப்பானிய ஒப்பாய்வு, 2003  
திருக்குறள் உரைவிளக்கம்,2004  
தமிழ் வரலாற்றில் பாவாணர், 2004  
தமிழ் வரலாற்றில் வள்ளலார்,2004  
மக்கள் நேயச் சுயமரியாதை,2005  
தமிழக வரலாற்றில் அறுந்து கிடக்கும் சங்கிலிகள், 2005  
தமிழ் ஜப்பானிய ஆராய்ச்சி --பாதையும் பயணமும், 2005  
இலக்கண உலகில் புதிய பார்வை,நான்காம் பதிப்பு தொகுதி (1,2,3) 2005  
மக்கள் நடுவில் பொற்கோ,2006  
குறள் காட்டும் உறவுகள்,விரிவாக்கப் பதிப்பு,2006  
இக்காலத் தமிழ் இலக்கணம், சீராக்கப் பதிப்பு ,2006  
தமிழக வரலாற்றில் பேராசிரியர் தெ.பொ.மீ. 2007  
செம்மொழித் திட்டம், 2007  
வள்ளுவ நெறியும் வைதிக நெறியும், 2007  
நல்ல உடல் நல்ல மனம், சீராக்கப் பதிப்பு, 2007  
வாழ்க்கை வளம் பெற வழிவகைக் காண்போம், 2007  
பொதுமொழியியல் மூன்றாம் பதிப்பு, 2007  
தமிழில் நாமும் தவறில்லாமல் எழுதலாம், ஐந்தாம் பதிப்பு  
மொழிசார்ந்த சுயமரியாதை,2008  
திருக்குறள் உரைவிளக்கம், சீராக்கப் பதிப்பு, 2008  
பொது மொழியியல், சீராக்கப் பதிப்பு, 2008  
மொழி சார்ந்த இயக்கங்கள், 2009  
இவை அல்லாமல் 15 ஆங்கில நூல்களை எழுதியுள்ளார். 'தமிழ் ஸ்டடீஸ்' என்ற 800 பக்கங்கள் கொண்ட ஆங்கில நூல் இவரால் எழுதப்பெற்று வெளிவந்தது. இந்த நூல் செம்மொழி என நடுவணரசு அறிவிக்கும் காலத்தில் நல்ல வரவேற்பைப் பெற்றது. 400 க்கும் மேற்பட்ட ஆய்வுரைகளை ஆங்கிலத்திலும் தமிழிலும் எழுதி வழங்கியிருக்கிறார்.  
பொற்கோவின் வாழ்க்கைப்பாதை-நூல் ஆசிரியர் பொற்கோ, பூம்பொழில் வெளியிடு சென்ன-ை600126  
அறிஞர்களின் பார்வையில் பொற்கோ, 70 ஆம் ஆண்டு நிறைவு விழா மலர், சூன் 2011
# சிவசக்தி பாண்டியன்

**சிவசக்தி பாண்டியன்** (*Sivasakthi Pandian*) என்னும் **பாண்டியன்** என்பவர் ஒரு தமிழகத் திரைப்படத் தயாரிப்பு நிறுவனமான சிவசக்தி மூவி மேக்கர்ஸ் என்ற திரைப்பட தயாரிப்பு நிறுவனத்தின் உரிமையாளராவார். சென்னையைச் சேர்ந்தவரான இவர் துவக்கத்தில் திரைப்பட விநியோகத் தொழிலைச் செய்வதுவந்தார். பின்னர் சென்னை பாடியில் உள்ள *சிவசக்தி* என்ற திரையரங்கை குத்தகைக்கு எடுத்து நடத்திவந்தார். அங்கே படம் பார்த்துவிட்டு வெளியே வருபவர்களின் விமர்சனங்களைக் கொண்டு ரசிகர்களின் ரசனையை அறிந்தார். திரைப்படங்களுக்கான கதை எப்படி இருக்கவேண்டும் என்று உணரத் தொடங்கியபிறகு இவருக்கு திரைப்படங்களைத் தயாரிக்கும் ஆர்வம் ஏற்பட்டு படங்களைத் தயாரிக்கத் துவங்கினார். பாண்டியன் தமிழ்த் திரைப்படத் தயாரிப்பாளர் சங்கத்தில் பதவி, தணிக்கை வாரிய குழு உறுப்பினர் உள்ளிட்ட பதவிகளை வகித்துள்ளார்.
# சிவசக்தி பாண்டியன்

## தயாரித்த திரைப்படங்கள்

- வான்மதி
- காதல் கோட்டை
- காலமெல்லாம் காதல் வாழ்க
- காதலே நிம்மதி
- கண்ணெதிரே தோன்றினாள்
- கடல் பூக்கள்
- வெற்றிக் கொடி கட்டு
- அர்ஜுனன் காதலி
- ராமகிருஷ்ணா
- சூரியன் சட்டக் கல்லூரி
# கிமு 25-ஆம் நூற்றாண்டு

**கிமு 25-ஆம் நூற்றாண்டு** (*25th century BC*) என்பது கிமு 2500 முதல் கிமு 2401 வரையான நூற்றாண்டுக் காலப்பகுதியாகும்.
# கிமு 25-ஆம் நூற்றாண்டு

## நிகழ்வுகள்

- **அண். கிமு 2900 – கிமு 2334**: பண்டைய அரசகுலக் காலத்தில் மெசொப்பொத்தேமியாப் போர்கள்
- **அண். கிமு 2686**: இரண்டாவது எகிப்திய அரசகுல க் காலம் நிறைவடைந்து, மூன்றாவது அரசகுலக் காலம் ஆரம்பம். எகிப்தியப் பிரமிதுகள் அமைக்கப்பட்டன.
- **அண். கிமு 2560**: கிசாவின் பெரிய பிரமிடு கட்டி முடிக்கப்பட்டது.
- **அண். கிமு 2500**: குறியீட்டு முறைப் பாடசாலைகள் சுமேரியாவில் ஆரம்பிக்கப்பட்டன.
- **அண். கிமு 2500**: அசிரியா நிறுவப்பட்டது.
- **அண். கிமு 2500**: ஸ்கேரா பிரே (இன்றைய இசுக்கொட்லாந்து, ஓர்க்னி தீவுகளில்) புதிய கற்காலக் குடியிருப்புகள் 600-ஆண்டுகள் குடியிருப்புகள் கைவிடப்பட்டன.
- **அண். கிமு 2500 – கிமு 2000**: அண்ணளவாக 7 சதுரமைல் பரப்பளவு மொகெஞ்சதாரோவில் மக்கள் தொகை 20,000 முதல் 50,000 வரையாகும்.
- **கிமு 2492**: ஆர்மீனியா அயிக் என்பவரால் நிறுவப்பட்டது.
- **அண். கிமு 2400 – கிமு 2200**: ஸ்டோன் ஹெஞ்ச் கட்டுமானம் ஆரம்பம்.
- பெருங்கற்காலம் ஐரோப்பா மற்றும் மேற்கு நடுநிலக்கடல் பகுதிகளில் பரவியது.
- தென்கிழக்கு எசுப்பானியாவில் நடுநிலக்கடல் பகுதியில் இருந்து மக்கள் குடியேற்றம்.
- அமோரிட்டு, கானான் மக்கள் சிரியா, மற்றும் லெபனானில் குடியேறினர்.
# கிமு 25-ஆம் நூற்றாண்டு

## கண்டுபிடிப்புகள், அறிமுகங்கள்

- சிந்துவெளி நாகரிகம், தனது அதியுயர் நிலையில், கிட்டத்தட்ட 480,000&nbsp;கி.மீ.² (298 258.172&nbsp;மைல்²) பரப்பளவைக் கொண்டிருந்தது. இதன் முக்கிய பகுதி பாக்கித்தானில் சிந்து ஆற்றில் அமைந்திருந்தது. ஆனாலும் பல குடியேற்றங்கள் பலுச்சிசுத்தானம், ஆப்கானித்தான், கிழக்குn பஞ்சாப், கட்ச், சௌராட்டிரம் போன்ற பிரதேசங்களிலும் பரவியிருந்தது. சிந்து நாகரிகம் அரப்பா, மொகெஞ்சதாரோ, காளிபங்கான், தோலாவிரா, லோத்தல் போன்ற பல நகரங்களிலும் பரவியிருந்தது. பண்ணைகளுக்கு நீர்ப்பாசனத்தைப் பயன்படுத்தினர், நகரங்களைக் கட்டியெழுப்பினர்.
- சுமேரியர்கள் கழுதைகளை போர் இரதங்களுக்குப் பயன்படுத்தினர்.
# பூஞ்சார் பேரரசு

**பூஞ்சார் பேரரசு** மத்தியகால கேரளாவில் வாழ்ந்த மதுரை பாண்டிய அரசர்களின் பரம்பரைகளில் ஒன்று. இந்த பேரரசை நிறுவியவர் மாணவிக்ரம குலசேகர பாண்டியன் என்று வரலாற்றில் குறிப்பிடப்பட்டுள்ளது. மத்திய திருவிதாங்கூர் பகுதியில் இருந்த சிறிய நகராட்சிக்கு உட்பட்ட பகுதிகள் தற்போதைய திண்டுக்கல், கம்பம், போடிநாயக்கனூர், வண்டிப்பெரியார், பீர்மேடு மற்றும் கண்ணன் தேவன் மலைக் குன்று போன்ற பகுதிகள் ஆகும்.
# பேர்ம்

**பேர்ம்** (*Perm*, ;) உருசியாவின் ஐரோப்பியப் பகுதியில் உரால் மலைகளின் அருகில் காமா ஆற்றோரம் அமைந்துள்ள நகரமும் பேர்ம் பிரதேசத்தின் நிர்வாக மையமும் ஆகும்.  
2010ஆம் ஆண்டு உருசியக் கணக்கெடுப்பின்படி இதன் மக்கள்தொகை 991,162. இது 2002இல் இருந்த 1,001,653 மக்கள்தொகைக்கும் 1989ஆம் கணக்கெடுப்பின்படியான 1,090,944 மக்கள்தொகைக்கும் குறைவானதாகும். 2010ஆம் ஆண்டு கணக்கெடுப்பின்படி இது உருசியாவின் பதின்மூன்றாவது பெரிய நகரமாகும்.
# இலித்தியம் பிசு(முப்புளோரோமெத்தேன்சல்போனைல்)இமைடு

**இலித்தியம் பிசு(முப்புளோரோமெத்தேன்சல்போனைல்)இமைடு** *(Lithium bis(trifluoromethanesulfonyl)imide)* என்பது LiC<sub>2</sub>F<sub>6</sub>NO<sub>4</sub>S<sub>2</sub> என்ற வாய்ப்பாட்டைக் கொண்டிருக்கும் ஒரு நீர் நாட்ட உப்பு ஆகும். இதை சுருக்கமாக LiTFSI என்ற சுருக்கக் குறியீட்டால் குறிப்பிடுவார்கள். பொதுவாக இலித்தியம் அயனி மின்கலன்களில் மின்னாற்பகுப்புக்காக இலித்தியம் அயனியின் ஆதாரமூலமாக இச்சேர்மத்தைப் பயன்படுத்துவார்கள். வழக்கமாக இதற்காகப் பயன்படுத்தப்படும் இலித்தியம் எக்சாபுளோரோபாசுபேட்டுக்கு மாற்றாக இச்சேர்மம் கருதப்படுகிறது It is commonly used as Li-ion source in electrolytes for Li-ion batteries as a safer alternative to commonly used lithium hexafluorophosphate.. ஓர் இலித்தியம் நேர்மின் அயனியும் பிசு(முப்புளோரோமெத்தில்)சல்போனிமைடு எதிர்மின் அயனியும் சேர்ந்து இச்சேர்மம் உருவாகிறது.  
நீரில் இச்சேர்மத்தின் உயர் கரைதிறன் (> 21 மி) என்பதால் இலித்தியத்தின் நீர்க்கரைசல் நீரிய இலித்தியம்-அயனி மின்கலன்களில் பயன்படுத்தப்படுகிறது .
# மசினகுடி

**மசினகுடி** என்பது தமிழ்நாடு மாநிலத்தின் நீலகிரி மாவட்டத்தில், கூடலூர் வட்டத்தின், கூடலூர் ஊராட்சி ஒன்றியத்தில், மசினகுடி ஊராட்சியில் அமைந்த சிற்றூர் ஆகும்.  
ஊட்டியிலிருந்து மைசூர் செல்லும் நெடுஞ்சாலையில், தமிழ்நாடு, கர்நாடகம் மற்றும் கேரளம் ஆகிய மாநில எல்லைகள் சந்திக்கும் இடத்தில் மசினகுடி சிற்றூர் அமைந்துள்ளது. இதனருகில் மசினகுடி முதுமலை தேசியப் பூங்கா உள்ளது. மசினகுடி வாழ் மக்களில் பெரும்பாலானவர்கள் மலைவாழ் பழங்குடி மக்களே. முதுமலை தேசியப் பூங்கா மற்றும் யானைகளை பராமரிக்கும் தெப்பக்காடு யானைகள் முகாம் மசினகுடி அருகே உள்ளது. மாயார் நீர் மின் திட்டப்பணியாளர்களின் குடியிருப்புகளுக்கு மசினகுடி மையமாக உள்ளது. மசினகுடியின் தட்பவெப்பம் ஆண்டு முழுவதும், குறைந்த வெப்பமும், குறைந்த குளிரும் கொண்டது.  
மசினகுடியில் காப்புக்காடுகள் சட்டத்தை மீறி யாணைகளின் வழித்தடத்தை மறித்துக் கட்டப்பட்ட 11 ரிசார்ட்டுகள் மற்றும் உணவு விடுதிகளை மூடி முத்திரையிட 8 ஆகஸ்டு 2018 அன்று தமிழக அரசுக்கு இந்திய உச்சநீதிமன்றம் உத்தரவிட்டுள்ள்து.
# மசினகுடி

## மக்கள்தொகை பரவல்

2011ம் ஆண்டின் மக்கள்தொகை கணக்கெடுப்பின்படி, 2,393 வீடுகள் கொண்ட மசினகுடி சிற்றூரின் மக்கள்தொகை 8,783 ஆகும். மக்கள்தொகையில் பட்டியல் சமுகத்தினர் 25.86 % ஆகவும்; பட்டியல் பழங்குடி மக்கள் 20.46 % ஆகவுள்ளது. எழுத்தறிவு 76.11 % ஆக உள்ளது.
# மசினகுடி

## போக்குவரத்து

மசினகுடியிலிருந்து அருகில் உள்ள அனைத்து நகரங்களுக்கும் செல்ல பேருந்து வசதி மட்டுமே உள்ளது. மசினகுடியிலிருந்து
:ஊட்டி - 29 கி.மீ.
:கூடலூர் -26 கி.மீ.
:மைசூர் - 97 கி.மீ.
:வயநாடு - 81. கி.மீ.
:கோயம்புத்தூர் - 116 கி.மீ.
:சத்தியமங்கலம் - 150 கி.மீ.
:பெங்களூர் - 239 கி.மீ.
:மசினகுடியிலிருந்து ஊட்டி செல்லும் சாலையானது ஏராளமான கொண்டை ஊசி வளைவுகளைக் கொண்ட அபாயகரமான மலைச்சரிவுகளில் உள்ளதால் வெளியூர் வாகனங்களுக்கு அனுமதி வழங்கப் படுவதில்லை. ஊட்டி மற்றும் கோயம்புத்தூர் செல்லும் வாகனங்கள் கூடலூர் வழியாகவே செல்ல வேண்டும்.
# மசினகுடி

## சுற்றுலாத் தலங்கள்

- முதுமலை தேசியப் பூங்கா
- மரவக்கண்டி நீர்த்தேக்கம்
# பாஃபின் தீவு

**பாஃபின் தீவு** (*Baffin Island*, இனுக்ரிருற் மொழி:**ᕿᑭᖅᑖᓗᒃ**, **Qikiqtaaluk**, ), கனடாவின் நூனவுட் ஆட்புலத்திலுள்ளது. இது கனடாவின் மிகப் பெரும் தீவாகவும் உலகில் ஐந்தாவது பெரிய தீவாகவும் விளங்குகின்றது. இதன் பரப்பளவு 507,451 கிமீ<sup>2</sup> (195,928 சது மை). இதன் மக்கள்தொகை ஏறத்தாழ 11,000 (2007 மதிப்பீடு). இது 65.4215 **வ**, 70.9654 **மே** ஆட்கூற்றில் அமைந்துள்ளது. ஆங்கில தேடலியலாளர் வில்லியம் பாஃபின் நினைவாகப் பெயரிடப்பட்டுள்ளது, இத்தீவு கொலம்பியக் காலத்திற்கு முன்னரே அறியப்பட்டிருக்கக் கூடும். கிறீன்லாந்து, ஐசுலாந்து தீவுகளிலிருந்து எசுக்காண்டினாவிய தேடலியலாளர்கள் இங்கு வந்திருக்கலாம். ஐசுலாந்திய தொன்மைக் கதைகளில் இத்தீவின் அமைவிடம் *எல்லுலாந்து* எனக் குறிப்பிடப்பட்டுள்ளது.
# வில்லியம் பாஃபின்

**வில்லியம் பாஃபின்** (*William Baffin*, &nbsp;– 23 சனவரி 1622) ஆங்கிலேய மாலுமியும் தேடலியலாளரும் ஆவார். அத்திலாந்திக்குப் பெருங்கடலிலிருந்து அமைதிப் பெருங்கடலுக்கு வடமேற்குப் பெருவழியைக் கண்டறிய முனைந்ததற்காகப் பெரிதும் அறியப்படுகிறார். இந்த முயற்சியின் போது தற்கால கனடாவின் பாஃபின் விரிகுடாவைக் கண்டறிந்த முதல் ஐரோப்பியராக விளங்குகிறார். தவிரவும் பிரித்தானிய கிழக்கிந்திய நிறுவனத்திற்காக செங்கடல், பாரசீக வளைகுடா பகுதிகளைச் சிறப்பாக அளந்தவராகவும் அறியப்படுகின்றார்.
# இலித்தியம் எக்சாபுளோரோசெருமானேட்டு

**இலித்தியம் எக்சாபுளோரோசெருமானேட்டு** *(Lithium hexafluorogermanate)* என்பது Li<sub>2</sub>GeF<sub>6</sub> என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். ஈரப்பதத்தில் வெளிப்பட நேரிடும்போது இச்சேர்மம் அரை வெண்மை நிற நீர் உறிஞ்சும் தூளாக மாறுகிறது. எளிமையாக நீராற்பகுப்பு அடைந்து ஐதரசன் புளோரைடு மற்றும் செருமேனியம் புளோரைடு வாயுக்களையும் வெளியிடுகிறது .
# இலித்தியம் எக்சாபுளோரோசெருமானேட்டு

## வினைகள் மற்றும் பயன்கள்

இலித்தியம் எக்சாபுளோரோசெருமானேட்டு ஐதரசன் புளோரைடில் கரைந்து இலித்தியம் புளோரைடைக் கொடுக்கிறது .
கடோலினியம் ஆக்சிபுளோரைடை வெப்பப்படுத்தலுக்கு உட்படுத்தி அதன் அடர்த்தியதிகரிக்கும் பொருளாக இலித்தியம் எக்சாபுளோரோசெருமானேட்டு பயன்படுகிறது .  
இலித்தியம் அயனி மின்கலத்தில் பயன்படும் மின்பகுளியில் இலித்தியம் உப்புடன் சேர்க்கைப் பொருளாகவும் இதை பயன்படுத்துகிறார்கள்.
# பாஃபின் விரிகுடா

**பாஃபின் விரிகுடா** (*Baffin Bay*, இனுக்ரிருற் மொழி: *Saknirutiak Imanga*; ), பாஃபின் தீவிற்கும் கிறீன்லாந்தின் தென்மேற்கு கடலோரத்திற்கும் இடையிலுள்ள வட அத்திலாந்திக்குப் பெருங்கடலின் கரையோரக் கடலாகும். இந்த விரிகுடா அத்திலாந்திக்குடன் டேவிசு நீரிணையாலும் லாப்ரடார் கடலாலும் இணைந்துள்ளது. குறுகிய நாரெசு நீரிணை பாஃபின் விரிகுடாவை ஆர்க்டிக் பெருங்கடலுடன் இணைக்கிறது. பனிப் போர்வையும் அடர்ந்த மிதக்கும் பனியும் பனிமலைகளும் நிறைந்துள்ளதால் ஆண்டின் பெரும் பகுதியிலும் இந்த விரிகுடாவில் பயணம் மேற்கொள்ளவியலாது. இருப்பினும், **வடக்கு நீர்** என அறியப்படும், கிட்டத்தட்ட பரப்புள்ள பனிக்கட்டிப்பரப்பிலுள்ள இடை நீர்ப்பரப்பு (*பாலின்யா*) இசுமித் சவுண்டிற்கு வடக்கில் வேனிற்காலங்களில் உருவாகின்றது. இவ்விரிகுடாவிலுள்ள பெரும்பாலான கடல்வாழ் உயிரினங்கள் இந்தப் பகுதியிலேயே குவிந்துள்ளன.
# இலித்தியம் பெர்குளோரேட்டு

:LiClO<sub>4</sub> → LiCl + 2 O<sub>2</sub>.  
இலித்தியம் பெர்குளோரேட்டின் நிறையில் கிட்டத்தட்ட 60 சதவீதம் ஆக்சிசனாக வெளியேற்றப்படுகிறது. நடைமுறையில் பயன்படும் எல்லா பெர்குளோரேட்டு உப்புகளைக் காட்டிலும் ஆக்சிசன், நிறை மற்றும் ஆக்சிசன், கன அளவு இரண்டிலும் இப்பெர்குளோரேட்டு மட்டுமே அதிக விகித மதிப்பைக் கொண்டுள்ளது.
# இலித்தியம் பெர்குளோரேட்டு

### கரிம வேதியியல்

டை எத்தில் ஈதர் உட்பட பெரும்பாலான கரிமக் கரைப்பான்களில் LiClO4 நன்றாகக் கரைகின்றது. இக்கரைசல்கள் டையீல்சு ஆல்டர் வினைகளில் பயன்படுத்தப்படுகின்றன. இங்கு இச்சேர்மம் டையீனோபில்களின் மீதுள்ள இலூயிசு கார தலங்களுடன் இலூயிசு அமில Li+ ஆகப் பிணைந்து வினையை முடுக்கிவிடுகிறது .  
α,β-நிரைவுறா கார்பனைல்கள் ஆல்டிகைடுகளுடன் வினைபுரியும்போது ஓர் இணை வினையூக்கியாகவும் இலித்தியம் பெர்குளோரேட்டு பயன்படுகிறது. இவ்வினை பேலிசு-இல்மேன் வினை என்ற பெயரால் அழைக்கப்படுகிறது .
# இலித்தியம் பெர்குளோரேட்டு

### மின்கலங்களில்

இலித்தியம் பெர்குளோரேட்டு சேர்மம் இலித்தியம்-அயனி மின்கலன்களில் மின்பகுளியாகப் பயன்படுத்தப்படுகிறது. இலித்தியம் எக்சாபுளோரோ பாசுபேட்டு அல்லது இலித்தியம் டெட்ராபுளோரோபோரேட்டு போன்ற மின்பகுளிகளுக்கு மாற்றாக இலித்தியம் பெர்குளோரேட்டு தெரிவு செய்யப்படுகிறது. ஏனென்றால் மேம்பட்ட மின் தடுப்பு, கடத்துதிறன், நீர்நாட்டப் பண்பு மற்றும் நேர்முனை நிலைப்புத்தன்மை போன்ற பண்புகள் குறிப்பிட்ட பயன்பாடுகளுக்காக சிறப்புத்தன்மையை கொண்டிருக்கிறது இருப்பினும் இந்த நன்மைகள் யாவும் இம்மின்பகுளியின் வலுவான ஆக்சிசனேற்றும் பண்புகளால் திசைதிருப்பப்படுகின்றன, இதனால் அதிக வெப்பநிலை அல்லது உயர் மின்னோட்ட வலிமைகளில் அதன் கரைப்பானுடன் அதிஅக் வினை புரியும் தன்மையைப் பெறுகின்றன. இந்த ஆபத்துகளால் இம்மின்கலம் பொதுவாக தொழில்துறை பயன்பாடுகளுக்கு தகுதியற்றதாக கருதப்படுகிறது .
# இலித்தியம் பெர்குளோரேட்டு

## பாதுகாப்பு

பெர்குளோரேட்டுகள் பெரும்பாலும் கரிமச் சேர்மங்களுடன் சேர்க்கப்படும்போது வெடிக்கும் கலவைகளாக மாறுகின்றன.
# தைட்டானியம்(II) சல்பைடு

**தைட்டானியம்(II) சல்பைடு** *(Titanium(II) sulfide)* என்பது TiS என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். தைட்டானியமும் கந்தகமும் சேர்ந்து இச்சேர்மம் உருவாகிறது.  
யாமாட்டோ 691 என்ற விண்கல்லில் சின்னஞ் சிறு துகள்களாக தைட்டானியம்(II) சல்பைடு காணப்படுகிறது. வாசோனைட்டு என்ற புதிய கனிமமாகப் பெயரிடப்பட்டது.
# தைட்டானியம் டைசிலிசைடு

**தைட்டானியம் டைசிலிசைடு** *(Titanium disilicide)* என்பது TiSi<sub>2</sub> என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். தைட்டானியம் இருசிலிசைடு என்ற பெயராலும் இதை அழைக்கலாம். குறைக்கடத்தி தொழிற்சாலைகளில் தைட்டானியம் டைசிலிசைடு பயன்படுத்தப்படுகிறது.
உட்புற திரிதடையம் எனப்படும் மின்மப் பொறி இணைப்புகளின் தகட்டு எதிர்ப்பைக் குறைக்க உதவும் சிலிக்கான் மற்றும் பாலிசிலிகான் கோடுகள் இடையில் மின்தொடர்பை ஏற்படுத்தும் சாலிசைடு தொழில்நுட்பத்திற்காக இது பொதுவாக வளர்க்கப்படுகிறது. நுண்மின்னணு தொழிற்சாலைகளில் சி54 நிலையில் குறிப்பாக தைட்டானியம் டைசிலிசைடு பயன்படுத்தப்படுகிறது.
# தைட்டானியம்(III) புளோரைடு

**தைட்டானியம்(III) புளோரைடு** *(Titanium(III) fluoride)* என்பது TiF<sub>3</sub> என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். ஊதா நிறத்தில் பெரோவ்சிகைட்டு கட்டமைப்பை ஏற்ற ஒரு திண்மமாக இச்சேர்மம் காணப்படுகிறது. இதன்படி தைட்டானியம் மையங்கள் எண்கோண ஒருங்கிணைப்பு வடிவமும், ஒவ்வொரு புளோரைடு ஈந்தணைவியும் இரட்டைப் பாலமாகவும் பிணைந்துள்ளன .  
தைட்டானியம்(III) ஆக்சைடுடன் ஐதரோபுளோரிக் அமிலத்தைச் சேர்த்து வினைபுரியச் செய்து இதைத் தயாரிக்கிறார்கள். தண்ணீரில் TiF3 கரைக்கப்பட்டால் இவ்வினை தலைகீழ் வினையாகிறது.
# 1259

**1259** (**MCCLIX**) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.
# 1259

## நிகழ்வுகள்

### ஐரோப்பா

- ஆங்கிலேயப் பிரபுக்களுக்கு மன்னராட்சியில் தகுந்த பிரதிநிதித்துவம் வழங்கக்கோரும் ஆக்சுபோர்டு நாடாளுமன்றத்தின் கோரிக்கையை இங்கிலாந்து மன்னர் மூன்றாம் என்றி ஏற்றுக் கொண்டார்.
- செப்டம்பர் &ndash; பெலகோனியா சமரில் நிக்கேயா இராச்சியம் அக்கேயாவை வென்றது. இவ்வெற்றியை அடுத்து 1261-இல் கான்ஸ்டண்டினோபில் மீண்டும் கைப்பற்றப்பட்டது.
- டிசம்பர் 4 &ndash; ஐரோப்பாவில் நோர்மண்டி உட்பட பிரான்சின் கட்டுப்பாட்டிலுள்ள பகுதிகளுக்கு இங்கிலாந்து மன்னர் மூன்றாம் என்றி உரிமை கோருவதில்லை எனவும், பதிலாக பிரான்சின் ஒன்பதாம் லூயி மன்னர் ஆங்கிலேயக் கிளர்ச்சியாளர்களுக்கு ஆதவளிப்பதில்லை எனவும் இரு மன்னர்களுக்கும் இடையே உடன்பாடு எட்டப்பட்டது.
- பல்காரியாவில் உள்ள பொயானா கோவிலில் புகழ்பெற்ற சுதை ஓவியங்கள் முழுமையாக்கப்பட்டன. இவை தற்போது யுனெஸ்கோ உலகப் பாரம்பரியக் களங்கள் ஆகும்.
- நோகாய் கான் லித்துவேனியா, போலந்து மீதான இரண்டாவது மங்கோலிய தங்க நாடோடிகளின் தாக்குதலுக்குத் தலைமை தாங்கினான்.
# 1259

## நிகழ்வுகள்

### ஆசியா

- ஆகத்து 11 &ndash; சீனாவின் சோங்கிங் மாகாணத்தில் சொங் நகரம் ஒன்றில் தாக்குதல் நடத்தும் போது, மங்கோலிய ககான், மோங்கே கான் இறந்தார். இவரது இறப்பை அடுத்து, மங்கோலியப் பேரரசின் வாரிசுரிமைக்கு சர்ச்சை கிளம்பியது. அவரது இரு சகோதரர்களும் (அரிக் போகே, குப்லாய் கான்) தமது தனிப்பட்ட குறுல்த்தாய்க்களை ஏற்படுத்தி நான்கு ஆண்டுகள் உள்நாட்டுப் போருக்கு (1260 முதல் 1264 வரை) வழி வகுத்தனர்.
- காக்கத்திய இராச்சியத்தில் ருத்திரமாதேவியின் ஆட்சி ஆரம்பம்.
- தாய்லாந்தின் வடக்கே லெனத்தாய் இராச்சியத்தை மன்னர் மங்கிராய் உருவாக்கினார்.
- கொரியாவின் கொரியோ இராச்சியம் அதனை முற்றுகையிட்ட மங்கோலியப் படைகளிடம் சரணடைந்தது.
# 1259

## இறப்புகள்

- ஆகத்து 11 &ndash; மோங்கே கான், மங்கோலியப் பேரரசர்
# மலை முகடு

மீது ஏறும் மலையேறிகள்.]]
மிக உயரிய ரோசா மலையின் மலை முகட்டிலிருந்து]]  
**மலை முகடு** (Summit) என்பது உயரத்தில் தன்னைச் சுற்றியுள்ள அனைத்து இடங்களையும் விட உயர்ந்த இடமாகும். கணித முறையில், உயர அளவீட்டில் அண்மித்த பெருமம் ஆகும். இட அமைப்பியலில் *சிகரம்*, "வான் உச்சி", "acme", "apex", "peak", *summit* என்பன ஒத்த சொற்களாம்.  
உலகின் மிக உயர்ந்த சிகரமாக எவரெசுட்டு சிகரம் உள்ளது; இதன் உயரம் கடல் மட்டத்திலிருந்து 8844.43 மீட்டர்கள் (29,029 அடி) ஆகும். இதனை அலுவல்முறையாக முதன்முதலில் ஏறி சாதனை புரிந்தவர் எட்மண்ட் இல்லரி. 1953இல் அவர் இச்சாதனையை நிகழ்த்தினார். பன்னாட்டு மலையேறுவோர் கூட்டமைப்பின் வரையறைப்படி மலை முகடொன்று மேலிருந்தாலே தனித்துவம் பெற்றதாகக் கொள்ளபடும். குறைந்தது உயர வேறுபாடு இருந்தால் தனி மலையாகக் கொள்ளப்படும். இவை கீழே தொகுக்கப்பட்டுள்ளன:
| கலைச்சொல் | உயர வேறுபாடு |  |
| --- | --- | --- |
| கீழ் முகடு | < 30 மீ |  |
| தனித்த மலை முகடு | 30 மீ அல்லது மேல் |  |
| மலை | 300 மீ அல்லது மேல் | } |
# நிக்கல் ஆக்சைடு ஐதராக்சைடு

**நிக்கல் ஆக்சைடு ஐதராக்சைடு** *(Nickel oxide hydroxide)* என்பது NiO(OH) என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். கருப்பு நிறத்தில் திண்மமாகக் காணப்படும் இச்சேர்மம் எந்தக் கரைபானிலும் கரையாது ஆனால் காரம் மற்றும் அமிலத்தால் பாதிக்கப்படும். நிக்கல்-உலோக ஐதரைடு மின்கலத்தில் ஒரு பகுதிப்பொருளாக நிக்கல் ஆக்சைடு ஐதராக்சைடு அடங்கியுள்ளது.
# நிக்கல் ஆக்சைடு ஐதராக்சைடு

## தொடர்புடைய பொருட்கள்

நிக்கல்(III) ஆக்சைடுகள் பெரும்பாலும் மிகக்குறைவாகவே அடையாளப்படுத்தப்பட்டுள்ளன. மேலும் விகிவிதவியல் தன்மையற்ற சேர்மங்கள் எனக் கருதுகிறார்கள். நிக்கல்(III) ஆக்சைடு படிகவியல் ஆய்வுகளின்படி சரிபார்க்கப்படவில்லை, கரிம வேதியியல் பயன்பாடுகளுக்கும் நிக்கல் ஆக்சைடுகள் அல்லது பெராக்சைடுகள் தளத்திலேயே உருவாக்கிக் கொள்ளப்படுகின்றன. நிக்கல் பெராக்சைடு (சி.ஏ.எசு # 12035-36-8) சேர்மம் நிக்கல் ஆக்சைடு ஐதராக்சைடு உடன் நெருங்கிய தொடர்பும் அதே அடையாளங்களையும் பெற்றுள்ளது .
# நிக்கல் ஆக்சைடு ஐதராக்சைடு

## கட்டமைப்பு

நிக்கல்(II) ஐதராக்சைடின் புருசைட்டு பல்லுருவத்தை ஒத்ததாகவே ஐதரசன்களில் பாதி அளவைக் கொண்டு இதனுடைய அடுக்குக் கட்டமைப்பும் உள்ளது. நிக்கலின் ஆக்சிசனேற்ற எண் 3+ ஆகும்.
# நிக்கல் ஆக்சைடு ஐதராக்சைடு

## தயாரிப்பு

நிக்கல்(II) நைட்ரேட்டுடன் நீரிய பொட்டாசியம் ஐதராக்சைடு சேர்த்து புரோமினை ஆக்சிசனேற்றியாகக் கொண்டு வினைபுரியச் செய்தால் நிக்கல் ஆக்சைடு ஐதராக்சைடு தயாரிக்கலாம் :  
: Ni(OH)<sub>2</sub> + KOH + 0.5 Br<sub>2</sub> → KBr + H<sub>2</sub>O + NiOOH.
# நிக்கல் ஆக்சைடு ஐதராக்சைடு

## கரிம வேதியியல் பயன்

பென்சைல் ஆல்ககாலை ஆக்சிசனேற்றம் செய்து பென்சாயிக் அமிலமாக மாற்றும் வினையில் நிக்கல்(III) ஆக்சைடுகள் வினையூக்கிகளாகச் செயல்படுகின்றன:  
:.  
இதேபோல 3-பியூட்டனாயிக் அமிலத்தை பியூமரிக் அமிலமாக மாற்றும் இரட்டை ஆக்சிசனேற்ற வினையிலும் இது வினையூக்கியாகச் செயல்படுகிறது.  
:
# விரிசுருள் சிரை நோய்

**விரிசுருள் சிரை நோய்** (**varicose veins**) என்பதுஉடலில்உள்ளசிரைகள்முறுக்கியும், உப்பியும் உள்ள நிலையைக் குறிப்பது ஆகும்.இவ்வாறு வீங்கி பருத்து வலிக்கிற நரம்புகள்உடலின் மற்ற இடங்களில் தோன்றும்என்றாலும், பொதுவாகஇந்நோயானது காலில்உள்ளஇரத்தக்குழாய்களில்ஏற்படும்சிக்கலைக் குறிக்கிறது.  கால்களில் பாயும் அசுத்தக்குருதியை இதயத்தை நோக்கிச் செலுத்த சிரை ரத்தக்குழாய்கள் இருக்கின்றன. இவற்றில் வெளிப்புறச் சிரைகள், உட்புறச் சிரைகள் என இரு வகைகள் உண்டு. வெளிப்புறச் சிரைகளில் உள்ள குருதியானது, உட்புறச் சிரைகள் வழியாகப் பெருஞ்சிரைக்குச் சென்று, இதயத்துக்குச் செல்லுகின்றன. இந்தக்குருதியோட்டத்துக்குச் சிரைக் குழாய்களில் உள்ள வால்வுகள் உதவுகின்றன. இந்த வால்வுகளானது, குருதியை உடலில் மேல்நோக்கிமட்டுமே செலுத்தக்கூடியன.குருதி கீழ் நோக்கி வருவதைத் தடுத்துவிடுவன. இது பொதுவான உடலியங்குமுறை.
சிலருக்குப் பிறவியிலேயே இந்த வால்வுகள் சரியாக அமைவதில்லை அல்லது சில நோய்களின்போது சரியாகப் பணி செய்வதில்லை. இதன் விளைவாக, கால்களில் உள்ள குருதி புவியீர்ப்பு விசையை எதிர்த்து மேல்நோக்கிச் செல்ல முடியாமல், காலிலேயே தேங்கிவிடுவதுண்டு. இதனால்காலில் தோலுக்கு அடியில் இருக்கும் வெளிப்புறச் சிரைகள் அகன்று விரிந்து வீங்கிக் காணப்படும். பாம்பு போல் சுருண்டு நெளிந்து இருக்கும். சிலந்திபோல் பரவியிருக்கும். கால் வலிக்கும். இதைத் தொடர்ந்து காலில், பாதத்தில் வீக்கம் தோன்றும். இரவு நேரத்தில் வலி குறைந்த மாதிரி இருக்கும். ஆனால், காலில் எரிச்சல் உண்டாகும். தசைகள் இழுத்துக்கொள்ளும்.
இதற்கு அடுத்த கட்டமாக, இந்த ரத்தக் குழாய்கள் உள்ள இடத்தில் புண் ஆகிவிட்டால், சீக்கிரத்தில் ஆறாது. வருடக்கணக்கில் நீடிக்கும். அங்கு தோல் கறுப்பு நிறத்துக்கு மாறிவிடும். அரிப்பு ஏற்படும். அதிகம் சொரிந்தால் அல்லது அதில் லேசாக அடிபட்டால் ரத்தம் பீச்சுவது போன்ற சிக்கல்கள் உண்டாகும்.  
அறுவை சிகிச்சை அல்லமல் இதந்த நோய் பாதிப்புக்கு உள்ளானவர்கள், நீண்ட நேரம் நிற்பதைத் தவிர்த்தல், நிற்கும்போதும், வேலை செய்யும்போதும் காலுக்கு ‘ஸ்டாக்கிங்ஸ்’ எனும் மீள்காலுறையைஅணிந்துகொள்ளுதல் அல்லது பாதம் தொடங்கி முழங்கால் வரை ‘கிரீப் பேண்டேஜ்’ எனும் மீள்துணியைச் சுற்றிக்கொள்ளுதல், படுத்துறங்கும்போது கால்களுக்குத் தலையணை வைத்து உயரப்படுத்திக்கொள்ளுதல், உடற்பருமனானவர்கள், நடைப்பயிற்சி போன்ற உடற்பயிற்சிகள் போன்றவை பரிந்துரைக்கப்படுகின்றன.மேலும் இதற்கு தோலைக் கீறி ரத்தக் குழாயைச் சரி செய்யும்மரபானஅறுவைச்சிகிச்சை, லேசர் கொண்டு இதைச் சரிப்படுத்துதல், சிரைக் குழாய்க்குள் மருந்து செலுத்திச் சரி செய்வதல்போன்றசிகிச்சைகளைநோயாளிகளின்தன்மையைக்கொண்டு ரத்தநாள அறுவை சிகிச்சையாளரால் மேற்கொள்ளப்படுகின்றது.
# சோழகன் பேட்டை

தமிழ்நாடு மாநிலத்தின் இராமநாதபுரம் மாவட்டத்தின் திருவாடானை வட்டத்தில், திருவாடானை ஊராட்சி ஒன்றியத்தில் உள்ளது. வங்காள விரிகுடா கடற்கரையில் உள்ள சோழகன்பேட்டை கிராமம், கிழக்கு கடற்கரை சாலையில் சுந்தரபாண்டியன்பட்டினத்திற்கு அருகில் அமைந்துள்ளது.
இந்த கிராமமான அஞ்சல் சுட்டு எண் 623 406 ஆகும். இதனருகில் உள்ள அஞ்சலகம் எஸ்.பி.பட்டிணத்தில் உள்ளது. தொலைபேசி குறியீடு எண் 04561 ஆகும். இக்கிராமத்தினரின் முக்கியத் தொழில் விவசாயம் ஆகும்.
இதன் வருவாய் வட்டத் தலைமையிடமான திருவாடானையிலிருந்து 25 கி.மீ. தொலைவிலும்; தொண்டிக்கு வடக்கே 13 கி.மீ. தொலைவிலும், சுந்தரபாண்டியன்பட்டினத்திற்கு அருகிலும், மாவட்டத் தலைமையிட நகரமான இராமநாதபுரத்திற்கு வடக்கே 67 கி.மீ. தொலைவிலும் உள்ளது.
சோழகன் பேட்டை திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டது.
அருகில் உள்ள கிராமங்கள் பாசிப்பட்டினம், வட்டாணம் (7 கி.மீ.), சுந்தரபாண்டியன்பட்டினம் தொண்டி, திருவெற்றியூர், நம்புதாளை ஆகும். சோழகன் பேட்டை அருகமைந்த நகரங்கள் தேவகோட்டை காரைக்குடி, இராமன் நாடு மற்றும் பரமக்குடி ஆகும்.
சோழகன் பேட்டை வடக்கில் ஆவுடையார்கோயில் ஊராட்சி ஒன்றியம், தெற்கில் இராஜசிங்கமங்கலம் ஊராட்சி ஒன்றியம், மேற்கில் கண்ணங்குடி ஊராட்சி ஒன்றியம் உள்ளது. இக்கிராமத்தில் புகழ் பெற்ற தெய்வமாக சந்தன மாரியம்மன் கோவில் அமைந்துள்ளது. இக்கோவில் பத்து ஊர் கிராமத்தினரால் நிர்வாகிக்கப்படுகின்றது. மாசி மாதம் மஹா சிவராத்திரி அன்று வெகு விமரிசையாக திருவிழா கொண்டாடப்படுகிறது. ஆண்டு தோறும் சேலம் பறவைக்காவடி பிரமாண்டமான முறையில் ஊர்வலம் வருகின்றது. இவ்வூரில் விநாயகர் ஆலயம் கருப்பன் ஆலயம் காமாட்சி சமேத ஏகாம்பரேஸ்வரர் ஆலயம் செபஸ்தியார் திருத்தலம் குரைசி அப்பா தர்கா போன்ற மும்மத வழிபாட்டுத் தலங்களும் உள்ளன. ஜாதி மத பேதமின்றி அனைவரும் ஒற்றுமையாக வாழ்ந்து வருகின்றனர்.
# பெரும் பிரிக்கும் மலைத்தொடர்

**பெரும் பிரிக்கும் மலைத்தொடர்** (*Great Dividing Range*), அல்லது **கிழக்கத்திய பீடபூமி** (*Eastern Highlands*) ஆத்திரேலியாவின் மிக முதன்மையான மலைத் தொடராகும். இது உலகில் நிலப்பரப்பில் மூன்றாவது நீளமான மலைத்தொடராக விளங்குகின்றது. இது குயின்சுலாந்தின் வடகிழக்கு முனையிலுள்ள டௌயான் தீவிலிருந்து கிழக்குக் கடலோரத்தின் முழுமைக்கும் நீண்டு நியூ சவுத் வேல்ஸ், விக்டோரியா மாநிலங்கள் வழியே சென்று மேற்கு நோக்கித் திரும்பி மேற்கு விக்டோரியாவின் மத்திய சமவெளியான கிராம்பிளான் வரை நீளத்திற்கு பரந்துள்ளது. இம்மலைத்தொடரின் அகலம் முதல் வரை வேறுபடுகின்றது.  
கடலோர தாழ்நிலங்களுக்கும் கிழக்கில் உள்ள உயர்நிலங்களுக்குமான கடும் உயர்வு ஆத்திரேலியாவின் வானிலையில் தாக்கமேற்படுத்தியுள்ளது.
# விக்கிப்பீடியா:Statistics/weekly/12-Aug-2018
# குடிவாடா

**குடிவாடா** (**Gudivada**) ஆந்திரப் பிரதேச மாநிலத்தின் கிருஷ்ணா மாவட்டத்தில் அமைந்த நகரமும், நகராட்சியும் ஆகும். குடிவாடா நகரம் குடிவாடா மண்டலம் மற்றும் குடிவாடா வருவாய் கோட்டத்தின் தலைமையிடம் ஆகும். ஆந்திரப் பிரதேசத்தின் புதிதாக கட்டுமானத்தில் உள்ள ஆந்திரப் பிரதேசத் தலைநகர் வலயத்தில் அமைந்த நகரங்களில் குடிவாடா நகரமும் ஒன்றாகும்.  
குடிவாடா நகரம் விஜயவாடாவிலிருந்து 43 கி.மீ. தொலைவிலும், விசாகப்பட்டினத்திற்கு தெற்கே 283 கி.மீ. தொலைவிலும் உள்ளது.
# குடிவாடா

## வரலாறு

யில் கண்டெடுக்கப்பட்ட, கிபி முதலாம் நூற்றாண்டின் தொல்பொருட்கள், பிரித்தானிய அருங்காட்சியகம்]]  
தெலுங்கு மொழியில் குடி என்பதற்கு கோயில் என்றும், வாடா என்பதற்கு குடியிருப்பு அல்லது நகரம் என்றும் பொருள்படும். இந்நகரத்தின் குடியிருப்புகள் சாதவாகனர் காலத்தில், கிமு 3 அல்லது 2ம் நூற்றாண்டு முதல் தொடர்ந்து உள்ளது. Archaeological excavations குடிவாடா தொல்லியல் களத்தின் அகழாய்வில் பௌத்த தூபிகளும், சமண தீர்த்தங்கரர் பார்சுவநாதர் நினைவுச்சின்னங்களும் கண்டெடுக்கப்பட்டுள்ளது.
# குடிவாடா

## புவியியல்

குடிவாடா நகரம் கடற்கரை ஆந்திராப் பகுதியில் அமைந்துள்ளது. கிருஷ்ணா மாவட்டத் தலைநகரான மச்சிலிபட்டினத்திற்கு கிழக்கே 41 கி.மீ. (25.5 மைல்) கிழக்கேயும், ஆந்திரப் பிரதேசத் தலைநகர் வலயத்திலிருந்து 45 கி.மீ. (36.7 மைல்) தொலைவிலும் உள்ளது. குடிவாடா நகரம், வங்காள விரிகுடா கடற்கரையிலிருந்து 35 கி.மீ. மேற்கே உள்ளது.
# குடிவாடா

## மக்கள்தொகை பரம்பல்

2011ம் ஆண்டின் மக்கட்தொகை கணக்கெடுப்பின் படி, 30,834 வீடுகள் கொண்ட குடிவாடா நகரத்தின் மக்கள்தொகை 1,18,167 ஆகும். அதில் ஆண்கள் 59,062 ஆகவும், பெண்கள் 59,105 ஆகவும் உள்ளனர். பாலின விகிதம் ஆயிரம் ஆண்களுக்கு 1001 பெண்கள் வீதம் உள்ளனர். ஆறு வயதிற்குட்பட்டோர் 10,509 ஆக உள்ளனர். எழுத்தறிவு 81.64% ஆகவுள்ளது. குடிவாடா மக்கள்தொகையில் இந்துக்கள் 86.37%ம், இசுலாமியர் 9.23%ம், கிறித்தவர்கள் 3.63%ம், மற்றவர்கள் 0.77% ஆகவுள்ளனர்.
# குடிவாடா

## குடிவாடா நகராட்சி நிர்வாகம்

1937ல் நிறுவப்பட்ட குடிவாடா நகராட்சி, தற்போது 12.67 ச.கி.மீ. பரப்பளவுடன், 36 உறுப்பினர்களுடன் சிறப்பு நகராட்சி தகுதி பெற்றுள்ளது.
# குடிவாடா

## போக்குவரத்து

### தொடருந்துகள்

மூன்று நடைமேடைகள் கொண்ட குடிவாடா தொடருந்து நிலையத்திலிருந்து, விஜயவாடா வானூர்தி நிலையம் 24 கி.மீ. தொலைவில் உள்ளது. குடிவாடாவிருந்து, விசாகப்பட்டினத்திற்கு நாள்தோறும் தொடருந்துகள் செல்கிறது.
# குடிவாடா

## இதனையும் காண்க

- ஆந்திரப் பிரதேசத்திலுள்ள நகரங்களின் பட்டியல்
# இந்திய அரசியலமைப்புச்சட்டத்தில் மாநில நிர்வாகம்

**மாநில நிா்வாகம்** (State Executive) இந்திய அரசியலமைப்புச் சட்டத்தின்படி எவ்வாறு நடைபெறும் என்பதை அரசியலமைப்புச் சட்டப்பிாிவுகள் 153 முதல் 167 வரை மற்றும் 213 ஆகியவை விளக்குகின்றன.
# இந்திய அரசியலமைப்புச்சட்டத்தில் மாநில நிர்வாகம்

## ஆளுநா்

மைய அரசு நிா்வாகம் போலவே , மாநில அரசும் நாடாளுமன்ற முறையில் செயல்படும். மாநிலத்தின் செயல்படு தலைவராக ஆளுநா் இருப்பார். (பிாிவு 153). ஒவ்வொரு மாநிலத்திற்கும் ஒரு ஆளுநா் நியமிக்கப்படுவாா். ஒரே ஆளுநா் ஒன்றுக்கு மேற்பட்ட மாநிலங்களுக்கும் நியமனம் செய்யப்படலாம்.
# இந்திய அரசியலமைப்புச்சட்டத்தில் மாநில நிர்வாகம்

## ஆளுநா் நியமனம்

ஆளுநா் குடியரசுத் தலைரால் நியமிக்கப்படுவார். அவர் நாடாளுமன்ற உறுப்பினா்களைப் போன்று நேரடியாகவோ அல்லது குடியரசுத் தலைவரைப் போன்று மறைமுகமாகவோ தோ்ந்தெடுக்கப்படுவது இல்லை. ஆளுநா் மைய அரசின் நியமனமாகக் கருதப்படுவாா்.
# இந்திய அரசியலமைப்புச்சட்டத்தில் மாநில நிர்வாகம்

## ஆளுநா் தகுதிகள்

பிாிவு 157-ன்படி ஆளுநராவதற்கு பின்வரும் தகுதிகள் வேண்டும்.
1. இந்தியக் குடிமகனாக இருக்க வேண்டும்.
1. 35 வயது அடைந்தவராக இருக்க வேண்டும்.
# இந்திய அரசியலமைப்புச்சட்டத்தில் மாநில நிர்வாகம்

## பதவிக் காலம் மற்றும் நீக்கம்

பிாிவு 156-ன் படி ஆளுநா் குடியரசுத் தலைவா் விரும்பும்வரை பதவி வகிப்பாா் என்று விதிக்கப்பட்டுள்ளது. இதற்குட்பட்டு, ஆளுநா் பதவியேற்ற நாளிலிருந்து ஐந்து ஆண்டுகள் பதவி வகிப்பாா். குடியரசுத் தலைவா் மத்திய அமைச்சாின் ஆலோசனையை ஏற்று ஆளுநரைப் பதவி நீக்கம் செய்யலாம். ஆளுநரும் விரும்பினால் தமது பதவியை ராஜினாமா செய்யலாம்.
# இந்திய அரசியலமைப்புச்சட்டத்தில் மாநில நிர்வாகம்

## ஆளுநாின் அதிகார வரம்பு

ஆளுநாின் அதிகாரம், நிா்வாகம், நிதி, சட்டசபை மற்றும் நீதி நிா்வாகம் என்று நான்கு வகைப்படும்.  
- நிா்வாக அதிகாரம்
பிாிவு 154-ன் படி மாநிலத்தின் நிா்வாக அதிகாரம் ஆளுநா் வசம் இருக்கும். அவர் நேரடியாகவோ அல்லது அலுவலா்கள் மூலமாகவோ இதனைப் பயன்படுத்தலாம். (பிாிவு 154). மாநிலத்தின் சட்டசபை இயற்றும் சட்டங்களை செயல்படுத்தத் தேவையான நிா்வாக அதிகாரம் ஆளுநாிடம் இருக்கும் (பிாிவு 162). மாநில அரசின் அனைத்து நிா்வாக செயல்பாடுகளும் ஆளுநாின் பெயாிலேயே நடைபெறும். இவைகளை செம்மையாக செயல்படுத்த ஆளுநா் விதிகளை இயற்றுவாா்.
ஆளுநா் மாநில அரசின் மந்திாி சபையின் அறிவுரையின்படிதான் செயல்பட வேண்டும். இதனை மீறி செயல்படக்கூடாது. இதற்கு ஒருசில விதிவிலக்குகள் அரசியலமைப்புச் சட்டத்தில் தொிவிக்கப்பட்டுள்ளன.
- நிதி அதிகாரம்
நிதி குறித்த சட்ட முன்வடிவுகள் ஆளுநாின் பாிந்துரை இல்லாமல் சட்டசபையில் அறிமுகம் செய்ய இயலாது. அதுபோல மாநியக் கோாிக்கை எதுவும் ஆளுநா் பாிந்துரையில்லாமல் சட்டசபையில் அனுமதிக்க முடியாது.
- சட்டம் இயற்றும் அதிகாரம்
மாநில சட்டசபையை கூட்டும் அதிகாரம் ஆளுநா் வசம் இருக்கும். இரண்டு கூட்டங்களுக்கு இடையில் ஆறுமாதங்களுக்கு மிகாமல் பாா்த்துக் கொள்ள வேண்டும். சட்டசபையை காலவரையின்றி ஒத்தி வைக்கவும், கலைக்கவும் ஆளுநருக்கு அதிகாரம் உண்டு. (பிாிவு 174 (1), 2174(2)). சட்டசபையில் உரையாற்றவும் அதிகாரம் உண்டு. ஒருசில சட்ட முன்வடிவுகளை குடியரசுத்தலைவருக்கு அனுப்பலாம். ஆறில் ஒரு பங்கு சட்டமன்ற உறுப்பினா்களை நியமனம் செய்யலாம். சட்டசபை நடைபெறாமல் இருக்கும் காலங்களில் அவரசம் கருதி அவசரச் சட்டம் இயற்றலாம். ஒருசில நோ்வுகளில் குடியரசுத் தலைவா் அனுமதி பெற்று அவசரச் சட்டம் இயற்ற வேண்டும். ஒவ்வொரு அவசர சட்டமும் சட்டசபை கூடிய ஆறு வாரங்களுக்குள் சட்டசபையில் வைக்கப்பட வேண்டும். தவறினாலோ அல்லது சட்டசபை ஏற்றுக் கொள்ளாவிட்டாலோ அவசரச் சட்டம் காலாவதி ஆகிவிடும்.
# இந்திய அரசியலமைப்புச்சட்டத்தில் மாநில நிர்வாகம்

## மன்னிப்பு வழங்கும் அதிகாரம்

ஆளுநருக்கு ஒரு கைதிக்கு மன்னிப்பு வழங்கவோ தண்டனையைக் குறைக்கவோ பிாிவு 161-ன்படி அதிகாரம் உண்டு. மன்னிப்பு என்பது கருணை அடிப்படையில் வழங்கப்படுவது அதனை யாரும் கட்டாயப் படுத்திக் கேட்க முடியாது.
# இந்திய அரசியலமைப்புச்சட்டத்தில் மாநில நிர்வாகம்

## மாநில மந்திாி சபை

பிாிவு 163(1)ன்படி மாநிலத்தில் முதலமைச்சா் தலைமையில் ஆளுநருக்கு அறிவுரை வழங்க மந்திாிசபை அமைக்கப்படும். பிாிவு 164(1)ன் படி மாநில மந்திாிகளின் எண்ணிக்கை முதலமைச்சா் உட்பட மொத்த சட்டமன்ற உறுப்பினா்களில் 15 விழுக்காட்டிற்கு மிகாமல் இருக்க வேண்டும்.
ஒரு அரசியல் கட்சியின் உறுப்பினா்களில் மூன்றில் ஒரு பங்கு அக்கட்சியிலிருந்து விலகினால் அவர்களுடைய சட்டமன்ற உறுப்பினா் பதவியும் முடிவுக்கு வரும். இவர்கள் மந்திாியாக நியமனம் செய்யப்பட மாட்டாா்கள்.  
சட்டமன்ற உறுப்பினா் அல்லாதவரையும் ஆளுநா் முதல் மந்திாியாகவோ, மந்திாியாகவோ நியமனம் செய்யலாம். ஆனால் அவர் ஆறுமாதங்களுக்குள் சட்டமன்றத்திற்கு தோ்ந்தெடுக்கப்பட வேண்டும்.
# நரசராவ்பேட்டை

**நரசராவ்பேட்டை** (*Narasaraopet*) இந்தியாவின் ஆந்திரப் பிரதேச மாநிலத்தின், குண்டூர் மாவட்டத்தில் நகராட்சியுடன் கூடிய நகரம் ஆகும். மேலும் இந்நகரம் நரசராவ்பேட்டை மண்டலம் மற்றும் நரசராவ்பேட்டை வருவாய் கோட்டத்தின் நிர்வாகத் தலைமையிடமும் ஆகும்.
# நரசராவ்பேட்டை

## அமைவிடம்

நரசராவ்பேட்டை குண்டூர் நகரத்திலிருந்து 48 கி.மீ. தொலைவிலும், விசாகப்பட்டினம் நகரத்திலிருந்து 441 கி.மீ. தொலைவிலும், விஜயவாடாவிலிருந்து 95 கி.மீ. தொலைவிலும் உள்ளது.
# நரசராவ்பேட்டை

## மக்கள்தொகை பரம்பல்

2011ம் ஆண்டின் மக்கள்தொகை கணக்கெடுப்பின்படி, நரசராவ்பேட்டையின் மொத்த மக்கள்தொகை 1,16,250 ஆகும். அதில் ஆண்கள் 58,809 ஆகவும், பெண்கள் 57,441 ஆகவும் உள்ளனர். பாலின விகிதம் ஆயிரம் ஆண்களுக்கு 977 பெண்கள் வீதம் உள்ளனர். ஆறு வயதிற்குட்பட்டோர் 11,031 ஆகவுள்ளனர். எழுத்தறிவு 79.59 % ஆகவுள்ளது. மக்கள்தொகையில் இந்துக்கள் 75.67% ஆகவும், இசுலாமியர் 22.52% ஆகவும், கிறித்தவர்கள் 1.52% ஆகவும், மற்றவர்கள் 0.29% ஆகவும் உள்ளனர்.
# நரசராவ்பேட்டை

## நகராட்சி நிர்வாகம்

18 மே 1915ல் நிறுவப்பட்ட நரசராவ்பேட்டை நகராட்சி, 28 ஏப்ரல் 1980 அன்று 7.65 சதுர கிலோ மீட்டர் பரப்பளவுடன் விரிவாக்கம் அடைந்தது.  
நரசராவ்பேட்டை தொடருந்து நிலையம் மூன்று நடைமேடைகள் கொண்டது.
# நரசராவ்பேட்டை

## இதனையும் காண்க

- ஆந்திரப் பிரதேசத்திலுள்ள நகரங்களின் பட்டியல்
# 2018 கேரள வெள்ளம்

2018 ஆகஸ்டில் பருவமழைக் காலத்தில் பெய்த அசாதாரணமான மழை காரணமாக கேரள மாநிலம் கடுமையான வெள்ளத்தால் பாதிக்கப்பட்டது. கிட்டத்தட்ட ஒரு நூற்றாண்டில் கேரளாவில் ஏற்பட்ட மோசமான வெள்ளம் இதுவாகும். இதில் 373 பேர் இறந்தனர். 314,391 பேர் இடம்பெயர்ந்தனர்.  
மாநிலத்தின் 42 அணைகளில் 35 அணைகள் வரலாற்றில் முதன்முறையாக திறக்கப்பட்டன. செறுதொனி அணையின் ஐந்து வாயில்களும் 26 வருட இடைவெளிக்குப் பிறகு ஒரே நேரத்தில் திறக்கப்பட்டன. அதிக மழை காரணமாக மலைசார்ந்த மாவட்டமான வயநாடு தனிமைப்படுத்தப்பட்டது.
# 2018 கேரள வெள்ளம்

## காரணங்கள்

ஆகஸ்ட் 14 அன்று பிற்பகல் வேளையில் கேரளா அதிக பருவ மழையைப் பெற்றது. இதன் விளைவாக அணைகள் கொள்ளளவை எட்டின; முதல் 24 மணி நேர மழையில் மாநிலம் 310 மிமீ மழை பெற்றது. அதிக மழை காரணமாக நீர் மட்டம் உயர்ந்ததால் கிட்டத்தட்ட எல்லா அணைகளும் திறக்கப்பட்டுள்ளன. தாழ்வானப் பகுதிகளில் வெள்ளம் சூழ்ந்தது. மாநிலத்தின் வரலாற்றில் முதன்முறையாக, அதன் 42 அணைகளில் 35 அணைகள் திறக்கப்பட்டுள்ளன.
# 2018 கேரள வெள்ளம்

## மீட்புப்பணிகள்

நிலச்சரிவுகளால் மூடப்பட்ட சாலைகளின் மறுசீரமைப்பு ஆகியவற்றில் இராணுவம் மற்றும் கடற்படையின் பிரிவுகள் முதலான மீட்புப் படையினர் அரசு நிர்வாகத்திற்கு உதவினர். விமானப்படை மற்றும் கடலோரக் காவல்படை தயார் நிலையில் வைக்கப்பட்டன. அவசர நிவாரணக் குழுக்களும் தயார் நிலையில் வைக்கப்பட்டன; தேசிய பேரிடர் நிவாரணப் படைகளின் 10 குழுக்கள் தவிர எர்ணாகுளம் மாவட்ட நிர்வாகத்திற்கு உதவுவதற்காக குண்டூர் மற்றும் அரக்கோணத்தில் இருந்து நான்கு கூடுதல் குழுக்கள் வான்வழியாகக் கொண்டுவரப்பட்டன. ஒன்றிய அரசு கேரள அரசைத் தொடர்பு கொண்டு, நிலைமையைச் சமாளிக்க உதவி செய்ய முன்வந்தது. உள்துறை அமைச்சர் ராஜ்நாத் சிங், இடுக்கி மற்றும் எர்ணாகுளம் மாவட்டங்களை வான்வழியாக முதலமைச்சர் பினராயி விஜயனுடன் ஆய்வு செய்தார். முதலமைச்சர் எதிர்க்கட்சித் தலைவர் ரமேஷ் சென்னிதலாவுடன் வெள்ளத்தால் பாதிக்கப்பட்ட கிராமங்களுக்கு சென்றார். தமிழ்நாடு மற்றும் கர்நாடக மாநிலங்கள் உதவி செய்ய முன்வந்தன, வெள்ள நிவாரணத்திற்காக முறையே 5 கோடி மற்றும் 10 கோடி ரூபாயை நன்கொடையாக இந்த மாநிலங்களின் முதலமைச்சர்கள் வழங்கினர். மலைப்பாங்கான நிலப்பகுதிகளில் நிலச்சரிவு ஏற்பட்டதைத் தொடர்ந்து இடுக்கி மாவட்டத்திற்கு விடப்பட்ட எச்சரிக்கை தொடர்ந்தது. மலப்புரம் மாவட்டத்தில் பல நிலச்சரிவுகள் பதிவாகின. இம்மாவட்டத்தில் சுற்றுலாத்துறை நடவடிக்கைகள் மற்றும் கனரக வாகனங்களின் இயக்கம் தடை செய்யப்பட்டது.
# 2018 கேரள வெள்ளம்

## தாக்கம்

மாநிலம் முழுவதும் 17,000க்கும் அதிகமான மக்கள் 48 மணி நேரத்திற்கு குறைவான காலப்பகுதியில் இடம்பெயர்ந்தனர். வெள்ளத்தால் பாதிக்கப்பட்டவர்களுக்கு இடமளிக்க பல்வேறு இடங்களில் 350 நிவாரண முகாம்கள் திறக்கப்பட்டன. 24x7 கட்டுப்பாட்டு அறை அலுவாவில் செயல்பட்டது. இது பெரியாறில் உயரும் நீரின் அளவுகள் மற்றும் கலங்கள் ஆகியவற்றை சமாளிக்க கேரள நீர் ஆணையத்தின் நடவடிக்கைகளை ஒன்றிணைத்தது. அதிகாரிகளின் கூற்றுப்படி ஆகஸ்ட் 12, 2018 வரை மாநிலம் முழுவதும் கடுமையான பருவமழை, நிலச்சரிவு மற்றும் நீர்த்தேக்கங்களை நிரம்பி வழிதல் ஆகிய காரணங்களால் 37 பேர் கொல்லப்பட்டனர் மற்றும் 36,000 பேர் இடம்பெயர்ந்தனர். அடுத்த நான்கு நாட்களுக்கு எட்டு மாவட்டங்களில் அதிகமானது முதல் மிக அதிகமானது வரை மழை பெய்யும் என்று வானிலை ஆய்வுமையம் கணித்தது. முன்னதாக மாநிலத்தில் பல பகுதிகளிலிருந்து வெள்ளம் வடிந்து ஒரு பகுதி மக்கள் வீடு திரும்பியதால் நிவாரண முகாம்களில் உள்ள மொத்த மக்களின் எண்ணிக்கை 53,500ல் இருந்து 35,874 ஆகக் குறைந்தது. பின்னர் வெளியான அதிகாரப்பூர்வ புள்ளிவிபரங்களின்படி, பெண்கள், குழந்தைகள் மற்றும் வயதான பெரியவர்கள் உட்பட 60,000க்கும் அதிகமான மக்கள், 14 மாவட்டங்களில் பல்வேறு நிவாரண முகாம்களில் தங்கியிருந்தனர்.
! மாவட்டம் !! பெய்துள்ள மழையளவு
(மில்லிமீட்டர்) !! வழக்கமான மழையளவு
(மில்லிமீட்டர்) !! %
|-
|ஆலப்புழா|| 1648.1 || 1309.5 || |29%
|-
|எர்ணாக்குளம்|| 2305.9 || 1606.0 || |48%
|-
|இடுக்கி|| 3211.1 || 1749.1 || |89%
|-
|கன்னூர்|| 2450.9 || 2234.9 |||10%
|-
|காசர்கோடு|| 2174.3 || 2489.1 |||-12%
|-
|கொல்லம்|| 1427.3 || 985.4 || |51%
|-
|கோட்டயம்|| 2137.6 || 1452.6 || |50%
|-
|கோழிக்கோடு|| 2796.4 || 2156.5 || |30%
|-
|மலப்புரம்|| 2529.8 || 1687.3 || |52%
|-
|பாலக்காடு|| 2135.0 || 1254.2 || |75%
|-
|பத்தனம்திட்டா|| 1762.7 || 1287.5 || |44%
|-
|திருவனந்தபுரம்|| 920.8 || 643.0 || |45%
|-
|திருச்சூர்|| 1894.5 || 1738.2 || |16%
|-
|வயநாடு|| 2676.8|| 2167.2 || |26%
|-
!மொத்தம் !! 2226.4 !! 1620.0 !! |41%
|}
# இளங்கோவன் (திரைக்கதை எழுத்தாளர்)

**இளங்கோவன்** (பிறப்பு: 1913 இவரது இயற்பெயர் டி. கே. தணிகாச்சலம் ஆகும். இவர் தன் தந்தையிடமே தமிழ்ப்பயின்றார். ஆங்கிலத்தில் இண்டர் மீடியட் வகுப்பில் தேறினார். சட்டக் கல்லூரியில் சேர்ந்தார். ஆனால் கதை எழுதுவதில் உள்ள ஆர்வத்தினால் சட்டப் படிப்பை பாதியிலேயே கைவிட்டார். மணிக்கொடியில் பல சிறுகதைகளை எழுதியுள்ளார்.